Ritratti: MFED .td_uid_2_61135d12ebc57_rand.td-a-rec-img{text-align:left}.td_uid_2_61135d12ebc57_rand.td-a-rec-img img{margin:0 auto 0 0} Se tkun qiegħda tinbena pixxina speċjalizzata fl-iskola Ta' Sannat. Il-pixxina li hija sensory-hydrotherapy se ssir b'investiment ta' €8 miljun. F'din l-iskola hemm programm edukattiv intensiv li jinkludi l-hydrotherapy. It-tfal se jkunu jistgħu jużaw din il-pixxina speċjalizzata fl-iskola tagħhom stess. Il-Ministru għall-Edukazzjoni Justyne Caruana qalet din l-iskola se tkun ċentru ta' eċċellenza li jservi ta' taħriġ għall-edukaturi u professjonisti oħra. Il-kundizzjoni tal-awtiżmu ġġib magħha ħafna sfidi u ebda każ mhu bħal ieħor, u għalhekk wieħed qiegħed jitkellem dwar firxa wiesgħa ta' awtiżmu. Ir-riċerka turi li t-terapija tista' tagħmel differenza kbira għal dawn il-persuni, b'mod partikolari fejn tidħol l-imġiba, filwaqt li sservi ta' motivazzjoni biex jitgħallmu. Dan il-proġett mhux biss se jkun hydrotherapy pool imma wkoll sensory-hydrotherapy pool, biex dawk li jeħtieġu din it-terapija jkollhom pixxina attrezzata għall-bżonnijiet speċifiċi ta' persuni bl-awtiżmu. Il-Ministru Caruna spjegat l-importanza tal-proġett u qalet li għalkemm wieħed jitkellem ħafna dwar l-inklużjoni din trid tiġi mwettqa. Dan il-proġett huwa wkoll proġett fdat f'idejn il-Fondazzjoni għall-Iskejjel t'Għada. Il-pixxina se tkun aċċessibbli wkoll wara l-ħinijiet tal-iskola u għalhekk se jkollha aċċess separat mill-binja tal-iskola, filwaqt li l-bini u l-pixxina se jkunu aċċessibbli għall-komunità, għal persuni li għandhom sfidi ta' mobbiltà. Il-pixxina se jkollha ilma b'temperatura adattata, dwal u ħsejjes kontrollati, kif ukoll karatteristiċi sensorji (sensory features). Biswit il-pixxina se jkun hemm ukoll kamra għall-Ewwel Għajnuna, faċilitajiet sanitarji u changing rooms. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61135d12ebf31_rand.td-a-rec-img{text-align:left}.td_uid_3_61135d12ebf31_rand.td-a-rec-img img{margin:0 auto 0 0}